Täpsustuseks, et positiivseid emotsioone mõõdeti küsimustega inimese emotsioonide kohta, mida ta tundis eelneva päeva jooksul (näiteks õnnelikkus, lõbu, kui palju inimene naeris, kurbus, stress, mure). Eluga rahulolu mõõdeti Cantrili skaala abil, kus inimene sisuliselt hindab oma elu 10 punkti skaalal vastates  küsimusele "Kas tema elu on parim võimalik või halvim võimalik tema jaoks." Autorite hinnangul on Cantrili redel (skaala) üks parimaid viise hindamaks kuivõrd inimene enda arvates saavutab oma eesmärke elus. Uurimuses kasutati ligi poole miljoni USA elaniku küsitluse andmeid aastatest 2008 ja 2009. Et oskaks hinnata $75000 suhtelist suurust, siis 2008. aastal oli USAs leibkonna sissetuleku mediaan $52000 ja ühel kolmandikul leibkondadest oli suurem kui 75000 sissetulek.